CELEX: 32005D0649(01)
Language: sl
Date: 2005-09-13 00:00:00
Title: 2005/649/ES: Odločba Komisije z dne 13. septembra 2005 o spremembi Odločbe 2003/63/ES o dovoljenju državam članicam, da zagotovijo začasna odstopanja od Direktive Sveta 2000/29/ES v zvezi s krompirjem, ki ni namenjen saditvi, po poreklu iz nekaterih provinc Kube (notificirano pod dokumentarno številko K(2005) 3406)

15.9.2005   
            
            
               SL
            
            
               Uradni list Evropske unije
            
            
               L 238/18
            
         
      ODLOČBA KOMISIJE
   
   z dne 13. septembra 2005
   o spremembi Odločbe 2003/63/ES o dovoljenju državam članicam, da zagotovijo začasna odstopanja od Direktive Sveta 2000/29/ES v zvezi s krompirjem, ki ni namenjen saditvi, po poreklu iz nekaterih provinc Kube
   (notificirano pod dokumentarno številko K(2005) 3406)
   (2005/649/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1), in zlasti člena 15(1) Direktive,
   ob upoštevanju naslednjega:
   
               (1)
            
            
               Po Direktivi 2000/29/ES ni dovoljen vnos krompirja, ki ni namenjen saditvi, po poreklu iz Kube v Skupnost. Vendar navedena Direktiva dopušča odstopanja od tega pravila pod pogojem, da ni nevarnosti za tveganje širitve škodljivih organizmov.
            
         
               (2)
            
            
               Odločba Komisije 2003/63/ES (2) pod posebnimi pogoji dovoljuje odstopanje za uvoz krompirja, ki ni namenjen saditvi, po poreklu iz nekaterih provinc Kube.
            
         
               (3)
            
            
               Nemčija in Združeno kraljestvo sta zaprosila za podaljšanje navedenega odstopanja.
            
         
               (4)
            
            
               Okoliščine, ki upravičujejo navedeno odstopanje, ostajajo nespremenjene in zato je odstopanja treba uporabljati še naprej.
            
         
               (5)
            
            
               Odločbo 2003/63/ES je zato treba ustrezno spremeniti.
            
         
               (6)
            
            
               Ukrepi, predvideni s to odločbo, so v skladu z mnenjem Stalnega odbora za zdravstveno varstvo rastlin –
            
         SPREJELA NASLEDNJO ODLOČBO:
   Člen 1
   Odločba 2003/63/ES se spremeni:
   
               1.
            
            
               V členu 2 se drugi odstavek nadomesti z naslednjim:
               „Države članice, ki uvažajo, Komisiji in drugim državam članicam pred 1. septembrom vsakega koledarskega leta, v katerem uvažajo, zagotovijo informacije o količinah, uvoženih po tej odločbi in podrobno tehnično poročilo o uradni preiskavi iz točke 2(f) Priloge. Izvodi vsakega fitosanitarnega spričevala se predložijo Komisiji.“
            
         
               2.
            
            
               Člen 3 se nadomesti z naslednjim:
               „Člen 3
               Člen 1 se uporablja za krompir, ki ni namenjen saditvi, ki bo vnesen v Skupnost v obdobjih:
               
                           (i)
                        
                        
                           med 1. januarjem 2006 in 31. majem 2006;
                        
                     
                           (ii)
                        
                        
                           med 1. januarjem 2007 in 31. majem 2007;
                        
                     
                           (iii)
                        
                        
                           med 1. januarjem 2008 in 31. majem 2008.“
                        
                     
         Člen 2
   Ta odločba je naslovljena na države članice.
   
      V Bruslju, 13. septembra 2005
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 169, 10.7.2000, str. 1. Direktiva, kakor je bila nazadnje spremenjena z Direktivo Komisije 2005/16/ES (UL L 57, 3.3.2005, str. 19).
   
      (2)  UL L 24, 29.1.2003, str. 11.